hu de hu hu hu hu hu hu en hu eo hu hu en hbs_lat hu hu en hu en hu hu hu hu hu hu hu hu en hu hu hu hu hu en hu en hu hu hu en hu en hu hu hu hu hu hu hu hu hu hu en en hu hu hu hu hu hu hu hu hu hu en hu en en hu en en en hu de de en hu hu hu hu hu hu hu hu hu hu hu hu en
A kommunikáció legnagyobb veszélye a hamis hír – CCO Magazin
Münchenben immár negyedszer rendezték meg az European Communication Convention (ECC) 2017 konferenciát. A CCO Magazin két munkatársa Sztaniszláv András és Barát Tamás résztvett az ECC 2017 Konferencián. Ketten ugyanazt alapvetően hasonlóan látták, bár mást és mást emeltek ki beszámolójukban. A CCO Magazin közli két munkatársának beszámolóját.
Hamis hírek, alternatív igazság és közösségi média ereje – ahogyan Sztaniszláv András látta a konferenciát
Hamis hírek, alternatív igazság és közösségi média ereje – Ezek voltak a kulcsszavak a European Communications Convention 2017-es előadásaiban és beszélgetései alatt. A kétnapos eseménynek idén a müncheni Nympenburg kastély adott otthont.
A CCO Magazin ismét ellátogatott a nemzetközi konferenciára, amely azt próbálta feltárni, milyen társadalmi és politikai események befolyásolják a kommunikációs piac jövőjét. Igazán sokszínű volt az előadói csapat, Szerbiától az Egyesült Királyságon át az USA-ból is érkeztek, de természetesen a legtöbben németországi cégek képviselői voltak.
Jean-Pierre Beaudoin, a Burson-Marsteller párizsi vezetője előadásában kiemelte, hogy a számos történészi elemzés szerint a „Liquid world” korszakát éljük, amikor semmi sem biztos, minden változik és elvesznek a támpontok. Ebben a kihívással teli időszakban a legnagyobb kockázat a „vélemény kockázata”, mert a nem (feltétlenül) igazságon alapuló hírek a közösségi média erejével gazdasági és társadalmi hatást is tudnak kiváltani.
Matthew Thomson, a TheNewsMarket vezetője és Michael T Schröder, az IPREX ügynökséghálózat vezetője is kitért arra, a kommunikációs szakemberek legfőbb feladata ma a társadalom megértése, a különböző szituációkra való felkészülés – mert szembemenni a folyamatokkal csak nagyon kevés vezetőnek, márkának sikerül.
’A „fake news” veszéllyel fenyegetni mostanában elég divatos, de a valótlan hírekre alapuló programalkotás (lásd iraki tömegpusztító fegyverek) már évtizedek óta velünk vannak. Az igazi kihívás a szólásszabadság megőrzése, a kiadók felelősségének beazonosítása (a facebook, google például nem felel a felületükön megjelent tartalmakért), illetve az azonos formában való reagálás jogának biztosítása’ – hangsúlyozta Ioannis Zografos, az Európai Néppárt TV csatornának ügyvezetője – ’nem új szabályozásokra van szükség, hanem a jelenlegi szabályok pontosabb, az emberek érdekében történő alkalmazása lenne az igazi feladat.
Bevonás (ügyfelek, munkatársak, média), átláthatóság, a bizalom újraépítése és a történet uralása – ezek a legfontosabb kríziskommunikációs tanácsok kiberbiztonsági krízis esetén. Az amerikai tanácsadó egy workshop keretében szimulálta a válsághelyzet kialakulását és közösen beszéltük meg, milyen szálakat érdemes/lehet irányítani a kezelés során. ’tökéletes védelem nincs, nem is érdemes ezt ígérni sem a társadalomnak, sem az ügyfeleknek, sem a befektetőknek – mondta el a szakértő – de felkészülni lehet rá és ha beüt a baj, végig nyíltan és őszintén kell beszélni.’ Végezetül egy tanáccsal látta el a résztvevőket: ’tanulják meg ezt a szót: social engineering. Egyre inkább előretörőben van és sokszor nagyobb veszélyt jelent, mint a hackerek támadása a tűzfalak ellen…’
Adrian Edward, a UNHCR médiavezetője nem csak a legfrissebb menekültekkel kapcsolatos adatokkal sokkolta a közvéleményt, felhívta a figyelmet a brutálisan erősödő folyamatra és annak veszélyét, hogy ezt a kérdést mennyire könnyű politikai célokra használni, amelyre a világ számos országában van példa. Az ENSZ is változtatott a kommunikációs stratégián, a nagyobb elemzések helyett emberi történeteket helyeznek reflektorfénybe és a hagyományos média mellett igyekeznek kihasználni a közösségi média erejét is.
Az igazság utáni világban nem az a legveszélyesebb, hogy nem tudjuk, mi az igazság, hanem az, hogy már nem is érdekel minket. A közélet, a közös beszélgetések és gondolkodás egyre inkább visszaszorul és ez nagyobb baj, mint az álhírek megjelenése. – mondta gondolatébresztő előadásában Alastair McCapra, a CIPR vezérigazgatója.
Igazság, profizmus, etika – ez a 3 kulcsszó a pr-szakemberek számára Jason MacKenzie, a CIPR elnöke sz
erint. Olyan időket élünk, amikor az igazságért küzdő újságírás és a történeteket mesélő pr-esek közel kerülnek egymáshoz, ha alázattal és igényességgel állnak szakmájukhoz, akkor most mindkét szakma profitálhat belőle.
A konferencián 4 panelbeszélgetés és 2 workshops színesítette, ahol egyetértés volt a résztvevők között: az álhírek terjedése sajnos elkerülhetetlen; ezért fontos lenne a források és a terjesztők megfelelő büntetése, de még fontosabb lenne a társadalom minden rétegének oktatása, hogy legyen szkeptikus, kérdőjelezze meg a gyanús információkat és minél többen és többet beszélgessenek újra – ez lehet az igazán hatékony fegyver az álhírek ellen, ebben pedig nagy szerepe van a pr-eseknek.
És most jól különüljön el a személyes vélemény: érdekes volt részt venni egy olyan konferencián, ahol nem ügynökségi vagy vállalati emberek beszéltek jó gyakorlataikról, sikeres programjaikról és kampányaikról. Kommunikációs szakemberek beszélgettek arról, hogy mit látnak a világban, mi zajlik körülöttünk, mik befolyásolják az életünket, így a munkánkat is. Beszélgetés, párbeszéd, jó értelemben vett vita, sok-sok kapcsolatépítés – erről szól a European Communications Convention 2017-ben. Erről, és nekünk ez a szakmánk…
Az idei ECC konferenciának a müncheni Nympenburg kastély adott otthont.
Hamis hírek terjesztése – ahogyan Barát Tamás látta a konferenciát
A kétnapos müncheni ECC 2017 konferencia első napján több előadás is elhangzott a public relations stratégiai kérdéseiről, míg a második napon aktuális kérdések, úgy mint a migráció és a Brexit kommunikációs vonatkozásai kerültek szóba. Ezen kívül több előadás hangzott el az internet biztonsági kérdéseiről is.
A konferencia előadói szinte kivétel nélkül arról beszéltek, hogy a public relations szakemberek részére manapság a legnagyobb kihívást a közösségi média és annak kezelése jelenti.
Az ECC 2017 konferencián legtöbbször elhangzott szakkifejezés a fake news és a social media kifejezések voltak. Szinte minden előadó e két kifejezést hangsúlyozta.
A konferencia előadói szerint manapság a kommunikáció legnagyobb veszélyét a hamis hírek terjesztése jelenti, és ez különösen veszélyes, annak gyakorisága miatt a közösségi médiában.
A konferencia fókuszában a pr-szakemberek egyik leggyakoribb tevékenysége, a sajtókapcsolatok kezelése állt. Az előadók számos példát mutattak be a sajtónak, mint eszköznek a használatával kappcsolatban, s tanácsokat adtak a média helyes felhasználására.
Matthew Thomson, az amerikai TheNewsMarket londoni cégének igazgatója kiemelte, hogy a legfontosabb – abszolút kézenfekvő, ámde sokszor nem betartott – tanácsa, hogy egy szervezet kommunikációja mindig legyen átlátható. Előadásában szorgalmazta, hogy a szervezetek illetékesei többet használják eszközül az élő interjúk adását és soha ne terjesszenek hamis híreket.
Ioannis Zografos, az EPP TV Brüsszelben működő producere ehhez kapcsolódott, s sokkal keményebben fogalmazott. Szerinte a hamis hírek egyenlőek a hazugsággal. Előadásában hangsúlyozta, hogy a pr-szakemberek szabadsága, hogy szabadon használhatják a kifejezések teljes tárházát, de az ő felelősségük az is, hogy hogyan használják azokat. Kiemelte, hogy szakmánkban rendkívüli jelentőséggel bír a válaszadás lehetősége és kötelezettsége. Ehhez azonban feltétlen szükség van arra, hogy a szakemberek éljenek a monitoring és az ellenőrzés – a cross check – eszközével.
Az előadásokat követő panelbeszélgetés során a hozzászólók a “hamis hír = hazugság” témájában kiemelték, hogy egyrészt különbséget kell tenni az ígéret és a hazugság között, másrészt a legnagyobb veszélynek, a hazugságoknak, a hamis híreknek a terjedését kellene visszaszorítani, különösen a közösségi médiában. Felmerült, hogy nem lenne-e szükség arra, hogy szigorúbb szabályozást vezessen be a kommunikációs szakma a közösségi média esetében. Elhangzott olyan vélemény is, hogy nincsen szükség új szabályozásra, hanem a nyomtatott sajtóra vonatkozó meglévő szabályokat kellene has
ználni a közösségi média esetében is. Igazán tehát nem új szabályozásra van szükség, hanem be kell tartani a meglévő szabályokat. A vita során ennek ellenkezője is elhangzott.
Az egyik hozzászóló – többek által elfogadott – véleménye szerint különösen a Facebookon megjelenő posztok, kommentek alkalmasak arra, hogy hamis híreket ellenőrizetlen híreket, állításokat terjesszenek. Ezért lenne szükség egy szigorúbb szabályzásra és fellépésre a hamis hírek terjesztése esetén.
Elhangzott pozitív példaként, hogy a Wikipedia korábbi rossz gyakorlata – éppen a szigorúbb szabályzás következtében – jelentősen megváltozott. Korábban bárki ellenőrizetlenül tett fel állításokat a közös lexikonba, ezért a Wikipediát nem használhatták, például egyetemi szakdolgozatokban komoly hivatkozásként. A szigorú új szabályzás bevezetését követően csak szakmailag ellenőrzött szócikkek, állítások jelenhetnek meg. Ennek következtében a Wikipedia elfogadottsága, reputációja és ennek következtében idézettsége jelentősen megemelkedett.
Ugyancsak a vitában hangzott el, hogy a pr-szakemberek használják ki azt a tényt, hogy a public relations a kétirányú kommunikációt jelenti. Ennek a legjobb megnyilvánulása a közösségi média, ahol éppen a média jellege miatt az azonnali két irányú kommunikációra van lehetőség. Ahol egy szervezet állításaira, azok megjelenését követően ott van a közönség azonnali reagálása. Erre viszont a szervezetnek haladéktalanul válaszolnia kell.
Rob Beynon a DMA Media vezérigazgatója hangsúlyozta, hogy szerinte a közösségi média tükörként és visszhangként is működik. Az előadást követő beszélgetés során elhangzott, hogy nagy a veszélye annak, hogy a Facebook “like-”jait meg lehet vásárolni, s ez azt eredményezi, hogy egy-egy szervezet ily módon önmagáról hamis népszerűséget mutat be közönségének, és a hamisan közölt számok “hamisítható csábítás”-ként üzemelnek és így hamisan befolyásolják az közösségi média látogatóit.
Ne hazudj – a veszély a populizmus
A konferencia előadói és résztvevői egyetértettek abban az állításban amit John Adams, egy Chicago-ból érkezett kiberbiztonsággal foglalkozó szakértő így fogalmazott meg: “a public relations biztonsága olyan mint a biztosítás. A krízis elött kell a biztonságba befektetni és nem utána. Ne hazudj, ne takargass semmit!”
Alastair McCapra a CIPR (Angol Királyi PR Intézet) vezérigazgatója és Jason MacKenzie a CIPR elnöke előadásaikban mindketten hangsúlyozták, hogy a public relation menedzsmenti funkciót jelent, s két irányú kommunikációt testesít meg. Fontosnak tartják, hogy a public relations etikája érvényesüljön a szervezetek gyakorlatában.
Jason MacKenzie felhívta a figyelmet a populizmus veszélyére, s hangsúlyozta, hogy manapság a kommunikáció területén a legnagyobb veszélyt a rassziszmus és az antiszemitizmus jelenti. Ebben tud hatékonyan segíteni a public relations, mivel az szerinte “morálisan neutrális eszköz”, ehhez azonban a pr-szakembereknek olyan szakismeretre van szükségük, amely morálisan semleges jártasságot feltételez.
Az előadó szerint ehhez alapvetően az élethosszig tartó tanulásra van szükség.
A populizmus, a rasszizmus és az antiszemitizmus elleni kommunikációs fellépéshez az igazság ismeretére, a professzionális kommunikációra és etikára van szükség.
Az előadásokat követő panelbeszélgetés során felmerült a gyűlölet, a gyűlölet bűncselekmények és a gyűlöletbeszéd elleni fellépés szükségessége. A public relations szemléletmódja és eszköztára komolyan segíthet a gyűlölet elleni fellépésben, annak professzionális kommunikációjával.
Az ECC 2017 a public relations szakemberek számára hasznos tanácskozást jelentett éppen azzal, hogy körüljárta a közösségi média és a hamis hírek terjesztése témakörét. A konferencia tanulsága, hogy a public relations szakemberek számára nagy kihivást jelent a közösségi média helyes kezelése.
A konferencia zárszavában Thomas Achelis, a CERP (Európai Public Relations Confederation) korábbi elnöke, a konferencia főszervezője elmondta, hogy reményei szerint a téma folytatása következik.
CCO Magazin – Sztaniszlav András – Barát Tamás
A CCO MAGAZIN az ECC 2017 médiatámogatója
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin